Ma van vier as nuwe Idols SA-wenner gekroonBerenike “Berry” Trytsman is pas as die nuwe wenner van Idols SA aangekondig. (Foto: Facebook/Idols South Africa) Berenike “Berry” Trytsman, ŉ 31-jarige ma van vier, is pas as die wenner van die 17de seisoen van die gewilde sangkompetisie Idols SA aangekondig. Trytsman, ŉ Kapenaar, het 12 miljoen stemme verwerf. Sy het met haar eerste oudisie die beoordelaars, Randall Abrahams en Unathi Nkayi, beïndruk met haar weergawe van “Never Enough” uit die musiekblyspel The Greatest Showman. Kort nadat Trytsman, wat getroud is met die tromspeler Reiner Trytsman, as die nuwe Idols SA-wenner aangewys is, het sy gesê sy is “oorweldig, dankbaar en so gelukkig”. Trytsman stap onder meer weg met ŉ kontantprys van R1 miljoen, ŉ platekontrak van Kalawa Jamzee Records, ŉ Renault Kiger ter waarde van R269 000, Truworths-geskenkbewyse ter waarde van R100 000, ŉ beurs ter waarde van R260 000 van Regenesys Business School, Yamaha-musiektoerusting ter waarde van R85 000 en ŉ Samsung Galaxy Fold 3-selfoon met die Vodacom Red 1000GB-plan. Sy het ook haar nuwe Zoeloe-enkelsnit getiteld “Ungowami” gesing. Trytsman is daarvoor geloof dat sy dié Afrikataal met “eerbied en respek” hanteer. Karabo Mathe van Hebron in Noordwes het die tweede plek verower. The moment that seemed to go on forever, the announcement of Season 17's #IdolsSA winner! It's been a long, hard road, but this was the moment that it all became worth it for Idols SA Berry!Catch this, and all of the other EPIC moments from the finale, right here: https://bit.ly/3kVlYod Posted by Idols South Africa on Sunday, November 21, 2021